title: 2009 m. spalio 9 d. Komisijos direktyva 2009/129/EB, iš dalies keičianti Tarybos direktyvą 76/768/EEB, dėl kosmetikos gaminių reglamentavimo, siekiant suderinti jos III priedą su technikos pažanga (Tekstas svarbus EEE)

text:
10.10.2009

               LT

               Europos Sąjungos oficialusis leidinys

               L 267/18

      KOMISIJOS DIREKTYVA 2009/129/EB
   2009 m. spalio 9 d.
   iš dalies keičianti Tarybos direktyvą 76/768/EEB, dėl kosmetikos gaminių reglamentavimo, siekiant suderinti jos III priedą su technikos pažanga
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais (1), suderinimo, ypač į jos 8 straipsnio 2 dalį,
   pasikonsultavusi su Vartotojų produktų moksliniu komitetu,
   kadangi:

               (1)

               Fluoro turintys junginiai šiuo metu yra reglamentuojami Tarybos direktyvos 76/768/EEB III priedo 1 dalies 26–43, 47 ir 56 nuorodose. Didžiausia leidžiamoji jų koncentracija dantų pastoje nurodo fluoro elemento kiekį (0,15 % F, t. y. 1 500 mln. d.).

               (2)

               Vartotojų produktų mokslinį komitetą pakeitęs Vartotojų saugos mokslinis komitetas (toliau – VSMK) (2), remdamasis turimais moksliniais duomenimis, pareiškė nuomonę (SCCP/0882/08), kad didžiausia leidžiamoji 0,15 % (1 500 F-.ppm) fluorido koncentracija nekelia pavojaus vaikų nuo šešerių metų sveikatos saugumui. Naudoti duomenys gauti daugiausia iš natrio fluorido tyrimų.

               (3)

               Remiantis VSMK mokslinių tyrimų išvadomis, 2007 m. rugpjūčio 29 d. Komisijos direktyva 2007/53/EB, iš dalies keičianti Tarybos direktyvą 76/768/EEB dėl kosmetikos gaminių, siekiant suderinti jos III priedą su technikos pažanga (3), reglamentuojamiems fluoro turintiems junginiams nustatomas reikalavimas, kad turinčios fluorido dantų pastos etiketėje būtų išspausdintas įspėjimas. Šis reikalavimas taikomas fluoridui, o ne fluoro elementui. Taigi, reikalavimas ženklinti etiketėje apima ne visus fluoro turinčius junginius, išvardytus Tarybos direktyvos 76/768/EEB III priedo 1 dalyje.

               (4)

               Komisijai paprašius VSMK išaiškino, kad Kosmetikos gaminių ir vartotojams skirtų ne maisto produktų mokslinio komiteto nuomonėse (SCCNFP/0653/03 ir SCCP/0882/05) buvo nurodyta, kad ekstrapoliaciją kitų fluoro turinčių junginių, išvardytų Tarybos direktyvos 76/768/EEB III priedo 1 dalyje, atžvilgiu būtų galima taikyti tik dėl fluorozės. Tačiau dėl Direktyvos 2007/53/EB nustatyto reikalavimo nurodyti Direktyvoje 76/768/EEB III priedo 1 dalyje išvardytus fluoro turinčius junginius, SCCS mano, kad terminai „fluoras“ ir „fluoridas“ yra lygiaverčiai ir keičiami vienas kitu.

               (5)

               Siekiant teisinio aiškumo, reikia patikslinti, kad ženklinimo etiketėje reikalavimas apima visus dvidešimt fluoro turinčius junginius, išvardytus Direktyvos 76/768/EEB III priedo 1 dalyje, o ne tik tuos, kuriuose esama fluorido.

               (6)

               Taigi, reikalavimas ženklinti dantų pastą, turinčią fluoro junginių, išvardytų Direktyvos 76/768/EEB III priedo 1 dalyje, turėtų nurodyti fluoro, o ne fluorido kiekį. Todėl Direktyvą 76/768/EEB reikėtų atitinkamai iš dalies pakeisti.

               (7)

               Kad perėjimas būtų sklandus, valstybės narės neturėtų drausti prekybos gaminiais, atitinkančiais šią direktyvą iki jos įsigaliojimo dienos.

               (8)

               Šioje direktyvoje numatytos priemonės atitinka Kosmetikos gaminių nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 76/768/EEB III priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip 2010 m. balandžio 15 d. priima ir paskelbia įstatymus ir kitus teisės aktus, reikalingus šiai direktyvai įgyvendinti. Valstybės narės nedelsdamos pateikia Komisijai tų nuostatų tekstus.
   Jos taiko šias nuostatas nuo 2010 m. spalio 15 d.
   Valstybės narės, priimdamos šias nuostatas, jose turi nurodyti į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinių teisės aktų nuostatų tekstus.
   3 straipsnis
   Valstybės narės nedraudžia prekybos dantų pasta, ženklinama pagal šios direktyvos nuostatas iki 2 straipsnio 1 dalies antroje pastraipoje nurodytos dienos.
   4 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   5 straipsnis
   Ši direktyva skirta valstybėms narėms.

      Priimta Briuselyje, 2009 m. spalio 9 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 262, 1976 9 27, p. 169.

      (2)  Komiteto pavadinimas pakeistas Komisijos sprendimu 2008/721/EB (OL L 241, 2008 9 10, p. 21).

      (3)  OL L 226, 2007 8 30, p. 19.

      PRIEDAS
      Direktyvos 76/768/EEB III priedo I dalies 26–43, 47 ir 56 nuorodose f skiltyje pirmo sakinio tekstas keičiamas šiais sakiniais:

         „Bet kokia dantų pasta su fluoro turinčiais junginiais, kurioje fluoro koncentracija (skaičiuojant F) yra 0,1–0,15 %, nepaženklinta kaip neskirta vaikams (pvz., „skirta suaugusiems“), turi būti ženklinama taip:
         „Vaikams iki 6 m. naudokite žirnio dydžio kiekį, stebėkite, kad nenurytų. Jeigu vartojami produktai, kurių sudėtyje yra fluorido, pasitarkite su odontologu arba savo gydytoju.“ “


title: 2004 m. spalio 1 d. Komisijos direktyva 2004/99/EB, iš dalies keičianti Tarybos direktyvą 91/414/EEB dėl acetamiprido ir tiakloprido kaip veikliųjų medžiagų įrašymo(Tekstas svarbus EEE)

text:
6.10.2004

               LT

               Europos Sąjungos oficialusis leidinys

               L 309/6

      KOMISIJOS DIREKTYVA 2004/99/EB
   2004 m. spalio 1 d.
   iš dalies keičianti Tarybos direktyvą 91/414/EEB dėl acetamiprido ir tiakloprido kaip veikliųjų medžiagų įrašymo
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Vadovaujantis Direktyvos 91/414/EEB 6 straipsnio 2 dalimi 1999 m. spalio 22 d. Graikija iš Nisso Chemical Europe GmbH gavo prašymą į Direktyvos 91/414/EEB I priedą kaip veikliąją medžiagą įrašyti acetamipridą. Komisijos sprendimu 2000/390/EB (2) buvo patvirtina, kad dokumentai buvo išsamūs, t. y. jie iš esmės atitiko Direktyvos 91/414/EEB II ir III prieduose nurodytus duomenims ir informacijai keliamus reikalavimus.

               (2)

               Jungtinė Karalystė 1998 m. rugsėjo 11 d. gavo Bayer Plc. (šiuo metu Bayer CropScience AG) prašymą dėl tiakloprido pagal Direktyvos 91/414/EEB 6 straipsnio 2 dalį. Komisijos sprendimu 2000/181/EB (3) buvo patvirtina, kad dokumentai buvo išsamūs, t. y. jie iš esmės atitiko Direktyvos 91/414/EEB II ir III prieduose nurodytus duomenims ir informacijai keliamus reikalavimus.

               (3)

               Vadovaujantis Direktyvos 91/414/EEB 6 straipsnio 2 ir 4 dalių nuostatomis buvo įvertintas šių veikliųjų medžiagų poveikis žmonių sveikatai ir aplinkai, atsižvelgiant į pareiškėjo pasiūlytas naudojimo paskirtis. Paskirtosios pranešėjos valstybės narės Komisijai pateikė medžiagų vertinimo ataskaitų projektus: 2001 m. kovo 19 d. dėl acetamiprido ir 2000 m. lapkričio 22 d. dėl tiakloprido.

               (4)

               Valstybės narės ir Komisijos vardu Nuolatinis maisto grandinės ir gyvūnų sveikatos komitetas peržiūrėjo vertinimo ataskaitų projektus. Peržiūra buvo baigta 2004 m. birželio 29 d. Komisijai pateikus peržiūros ataskaitą dėl acetamiprido ir tiakloprido.

               (5)

               Acetamiprido ir tiakloprido peržiūra neatskleidė neaptartų klausimų ar problemų, dėl kurių būtų reikėję konsultuotis su Augalų mokslo komitetu.

               (6)

               Atlikus įvairius tyrimus paaiškėjo, kad augalų apsaugos produktai, kurių sudėtyje yra minėtosios veikliosios medžiagos, iš esmės gali atitikti reikalavimus, išdėstytus Direktyvos 91/414/EEB 5 straipsnio 1 dalies a ir b punktuose bei 5 straipsnio 3 dalyje, ypač dėl ištirtų ir Komisijos peržiūros ataskaitoje išsamiai aptartų naudojimo paskirčių. Dėl šios priežasties, siekiant užtikrinti, kad visose valstybėse narėse leidimai dėl augalų apsaugos produktų, kurių sudėtyje yra šių veikliųjų medžiagų, galėtų būti suteikti laikantis pirmiau minėtos direktyvos nuostatų, acetamipridą ir tiaclopridą yra tikslinga įrašyti į minėtos direktyvos I priedą.

               (7)

               Įrašius acetamipridą ir tiaclopridą į Direktyvos 91/414/EEB I priedą, valstybėms narėms turėtų būti leidžiama pagrįstą laikotarpį įgyvendinti direktyvos nuostatas dėl augalų apsaugos produktų, kurių sudėtyje yra tokia veiklioji medžiaga ir ypač peržiūrėti esamus laikinuosius leidimus bei iki šio laikotarpio pabaigos šiuos leidimus pakeisti į galutinius, juos peržiūrėti arba panaikinti vadovaujantis Direktyvos 91/414/EB nuostatomis.

               (8)

               Dėl minėtų priežasčių derėtų atitinkamai iš dalies pakeisti Direktyvą 91/414/EEB.

               (9)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas taip, kaip nustatyta šios direktyvos priede.
   2 straipsnis
   1.   Valstybės narės ne vėliau kaip iki 2005 m. birželio 30 d. priima ir paskelbia įstatymus, kitus teisės aktus ir administracines nuostatas, kurios įgyvendina šią direktyvą. Jos nedelsdamos persiunčia Komisijai šių teisės aktų tekstus ir tų teisės aktų bei šios direktyvos koreliacinę lentelę.
   Tokius teisės aktus jos taiko nuo 2005 m. liepos 1 d.
   Valstybės narės, priimdamos šiuos teisės aktus, daro juose nuorodą į šią direktyvą arba tokia nuoroda daroma juos oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų pagrindinių nuostatų tekstus.
   3 straipsnis
   1.   Valstybės narės peržiūri leidimą dėl kiekvieno augalų apsaugos produkto, į kurio sudėtį įeina acetamipridas ar tiaclopridas, siekdamos užtikrinti, kad būtų laikomasi šioms veikliosioms medžiagoms Direktyvos 91/414/EEB I priede nustatytų reikalavimų. Prireikus vėliausiai iki 2005 m. birželio 30 d., vadovaudamosi Direktyva 91/414/EEB, jos peržiūri ar panaikina leidimus.
   2.   Vadovaudamosi Direktyvos 91/414/EEB VI priede pateiktais vienodais principais ir remdamosi pagal III priede nustatytus reikalavimus parengtais dokumentais, valstybės narės pakartotinai įvertina visus augalų apsaugos produktus, į kurių sudėtį acetamipridas ar tiaclopridas įeina kaip vienintelė veiklioji medžiaga arba kartu su kita arba kitomis veikliosiomis medžiagomis, kurių visos buvo nurodytos Direktyvos 91/414/EEB I priede, ne vėliau kaip iki 2004 m. gruodžio 31 d. Atsižvelgdamos į šį vertinimą, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose pateiktus reikalavimus.
   Po tokio įvertinimo valstybės narės:

               a)

               jei produkto sudėtyje acetamipridas ar tiaclopridas yra vienintelė veiklioji medžiaga, prireikus ne vėliau kaip iki 2006 m. birželio 30 d. iš dalies pakeičia ar panaikina leidimą;

               b)

               jei produkto sudėtyje acetamipridas ar tiaclopridas yra viena iš keleto veikliųjų medžiagų, prireikus ne vėliau kaip iki 2006 m. birželio 30 d. ar kitos leidimo pakeitimo ar panaikinimo dienos, nurodytos atitinkamoje direktyvoje ar direktyvose, kuriomis Direktyvos 91/414/EEB I priedas papildomas atitinkama medžiaga ar medžiagomis, priklausomai nuo to, kuri diena yra pirmiau, iš dalies pakeičia ar panaikina leidimą.

         4 straipsnis
   Ši direktyva įsigalioja 2005 m. sausio 1 d.
   5 straipsnis
   Ši direktyva skirta valstybėms narėms.

      Priimta Briuselyje, 2004 m. spalio 1 d.

            Komisijos vardu

         David BYRNE

            Komisijos narys

      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2004/71/EB (OL L 127, 2004 4 29, p. 104).

      (2)  OL L 145, 2000 6 20, p. 36.

      (3)  OL L 57, 2000 3 2, p. 35.

      PRIEDAS
      Direktyvos 91/414/EB I priedo lentelės pabaigoje įrašomos tokios eilutės:

                     Nr.

                     Įprastas pavadinimas, pranešimo numeriai

                     IUPAC pavadinimas

                     Grynumas (1)

                     Įsigaliojimo data

                     Įrašymo termino pabaiga

                     Specialiosios nuostatos

                     „92

                     Acetamipridas
                     CAS Nr. 160430-64-8
                     CIPAC Nr.
                     Dar nepaskirtas

                     (E)-N1-[(6-chloro-3-piridil)metil]-N2-ciano-N1-metilacetamidinas

                     ≥ 990 g/kg

                     2005 m. sausio 1 d.

                     2014 m. gruodžio 31 d.

                     Galima įregistruoti tik kaip insekticidą.
                     Kad būtų įgyvendinti VI priedo vienodi principai, atsižvelgiama į acetamiprido peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2004 m. birželio 29 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės ypatingą dėmesį turėtų skirti:

                                 —

                                 poveikiui darbuotojams,

                                 —

                                 vandens organizmų apsaugai.

                           Prireikus turi būti taikomos riziką mažinančios priemonės.

                     93

                     Tiaklopridas
                     CAS Nr. 111988-49-9
                     CIPAC Nr. 631

                     Z)-N-{3-[(6-Chloro-3-piridinil)metil]-1,3-tiazolan-2-iliden}cianamidas

                     ≥ 975 g/kg

                     2005 m. sausio 1 d.

                     2014 m. gruodžio 31 d.

                     Galima įregistruoti tik kaip insekticidą.
                     Kad būtų įgyvendinti VI priedo vienodi principai, atsižvelgiama į tiakloprido peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2004 m. birželio 29 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės ypatingą dėmesį turėtų skirti:

                                 —

                                 atsitiktinai paveikiamų artropodų apsaugai,

                                 —

                                 vandens organizmų apsaugai,

                                 —

                                 galimai požeminio vandens taršai, kai veiklioji medžiaga naudojama regionuose, kuriuose vyrauja pažeidžiamo dirvožemio ir (arba) klimato sąlygos.

                           Prireikus turi būti taikomos riziką mažinančios priemonės.

         (1)  Kita informacija apie veikliųjų medžiagų tapatumą ir specifikaciją pateikta peržiūros ataskaitoje.“


title: 2004 m. balandžio 23 d. Komisijos direktyva 2004/58/EB, iš dalies keičianti Tarybos direktyvą 91/414/EEB, į veikliųjų medžiagų sąrašą įtraukiant α-cipermetriną, benalaksilą, bromksinilą, desmedifamą, joksinilą ir fenmedifamątekstas svarbus EEE

text:
Svarbus teisinis pranešimas

|

32004L0058

Oficialusis leidinys L 120 , 24/04/2004 p. 0026 - 0029

		Komisijos direktyva 2004/58/EB2004 m. balandžio 23 d.iš dalies keičianti Tarybos direktyvą 91/414/EEB, į veikliųjų medžiagų sąrašą įtraukiant α-cipermetriną, benalaksilą, bromksinilą, desmedifamą, joksinilą ir fenmedifamą(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1], ypač į jos 6 straipsnio 1 dalį,kadangi:(1) 1992 m. gruodžio 11 d. Komisijos reglamente (EEB) Nr. 3600/92, nustatančiame išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo tarpsnio įgyvendinimo taisykles [2] pateiktas veikliųjų medžiagų, įvertinamų dėl jų galimo įtraukimo į Direktyvos 91/414/EEB I priedą, sąrašas. Tame sąraše yra α-cipermetrinas, benalaksilas, bromksinilas, desmedifamas, joksinilas ir fenmedifamas.(2) Taikant nuostatas, pateiktas Reglamente (EEB) Nr. 3600/92, buvo įvertinti tų veikliųjų medžiagų poveikiai žmonių sveikatai ir aplinkai keliems pranešėjų pasiūlytiems naudojimo atvejams. Pagal 1994 m. balandžio 27 d. Komisijos reglamentą (EB) Nr. 933/94, nustatantį veikliąsias augalų apsaugos produktų medžiagas ir paskiriantį valstybes nares Komisijos reglamento (EEB) Nr. 3600/92 įgyvendinimo ataskaitų rengėjas [3],buvo paskirtos šios valstybės narės ataskaitos rengėjos, kurios savo ruožtu pateikė Komisijai atitinkamas įvertinimo ataskaitas ir rekomendacijas pagal Reglamento (EEB) Nr. 3600/92 7 straipsnio 1 dalies c punktą. α-cipermetrinui — valstybė narė ataskaitos rengėja Belgija, o visa reikalinga informacija buvo pateikta 1999 m. rugsėjo 16 d. Benalaksilui — valstybė narė ataskaitos rengėja Portugalija, o visa reikalinga informacija buvo pateikta 2000 m. balandžio 27 d. Bromksinilui — valstybė narė ataskaitos rengėja Prancūzija, o visa reikalinga informacija buvo pateikta 2000 m. kovo 16 d. Desmedifamui — valstybė narė ataskaitos rengėja Suomija, o visa reikalinga informacija buvo pateikta 2000 m. gegužės 8 d. Joksinilui — valstybė narė ataskaitos rengėja Prancūzija, o visa reikalinga informacija buvo pateikta 2000 m. kovo 16 d. Desmedifamui — valstybė narė ataskaitos rengėja Suomija, o visa reikalinga informacija buvo pateikta 2000 m. sausio 5 d.(3) Įvertinimo ataskaitas peržiūrėjo valstybės narės ir Komisija Maisto grandinės ir gyvūnų sveikatos nuolatiniame komitete.(4) Visų veikliųjų medžiagų ekspertizės buvo baigtos 2004 m. vasario 13 d., pateikiant Komisijos parengtas α-cipermetrino, benalaksilo, bromksinilo, desmedifamo, joksinilo ir fenmedifamo ekspertizės ataskaitas.(5) α-cipermetrino, benalaksilo, bromksinilo, desmedifamo, joksinilo ir fenmedifamo ekspertizės ataskaitos neatskleidė jokių neišspręstų klausimų arba problemų, dėl kurių reikėtų konsultuotis su Augalų moksliniu komitetu.(6) Įvairūs daryti tyrimai parodė, kad augalų apsaugos produktai, turintys α-cipermetrino, benalaksilo, bromksinilo, desmedifamo, joksinilo ir fenmedifamo, apskritai galėtų atitikti reikalavimus, nustatytus Direktyvos 91/414/EEB 5 straipsnio 1 dalies a ir b punktuose, ypač tais naudojimo atvejais, kurie buvo ištirti ir detaliai aprašyti Komisijos ekspertizės ataskaitoje. Todėl šias veikliąsias medžiagas reikia įtraukti į I priedą, siekiant užtikrinti, kad leidimai naudoti augalų apsaugos produktus, turinčius nagrinėjamų veikliųjų medžiagų visose valstybėse narėse galėtų būti išduodami laikantis tos direktyvos nuostatų.(7) Prieš įtraukiant veikliąją medžiagą į I priedą turėtų būti palikta pakankamai laiko, kad valstybės narės ir suinteresuotosios šalys galėtų pasiruošti vykdyti naujus reikalavimus, susijusius su įtraukimu.(8) Medžiagą įtraukus, valstybėms narėms turėtų būti suteiktas pagrįstos trukmės laikotarpis, per kurį jos galėtų įgyvendinti Direktyvos 91/414/EEB nuostatas dėl augalų apsaugos produktų, turinčių α-cipermetrino, benalaksilo, bromksinilo, desmedifamo, joksinilo arba fenmedifamo, ir visų pirma patikrinti išduotus leidimus, siekiant užtikrinti, kad būtų įvykdytos Direktyvos 91/414/EEB I priede nustatytos sąlygos dėl tų veikliųjų medžiagų. Siekiant veiksmingumo ir atsižvelgiant į trumpus terminus, būtų tikslinga, kad valstybės narės ataskaitos rengėjos derintų tokias ekspertizes tarp valstybių narių. Turėtų būti numatytas ilgesnis laikotarpis išsamiam kiekvieno augalų apsaugos produkto dokumentų rinkiniui pateikti ir įvertinti pagal vienodus principus, nustatytus Direktyvoje 91/414/EEB.(9) Todėl būtų tikslinga iš dalies pakeisti Direktyvą 91/414/EEB.(10) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 91/414/EEB I priedas yra iš dalies keičiamas, kaip nurodyta šios direktyvos priede.2 straipsnisValstybės narės ne vėliau kaip iki 2005 m. rugpjūčio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos praneša Komisijai tų nuostatų tekstus ir jų bei šios direktyvos koreliacinę lentelę.Jos šias nuostatas taiko nuo 2005 m. rugsėjo 1 d.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnis1. Siekiant užtikrinti, kad veikliosios medžiagos atitiktų sąlygas, nustatytas Direktyvos 91/414/EEB I priede, valstybės narės peržiūri leidimus, išduotus kiekvienam augalų apsaugos produktui, turinčiam α-cipermetrino, benalaksilo, bromksinilo, desmedifamo, joksinilo ir fenmedifamo. Jei būtina, jos ne vėliau kaip iki 2005 m. rugpjūčio 31 d. leidimą pataiso arba panaikina.Atitinkamos valstybės narės ataskaitos rengėjos organizuoja valstybių narių bendradarbiavimą darant tokias ekspertizes.2. Kiekvieną leidžiamą naudoti augalų apsaugos produktą, turintį α-cipermetrino, benalaksilo, bromksinilo, desmedifamo, joksinilo ir fenmedifamo kaip vienintelės veikliosios medžiagos arba kaip vienos iš kelių veikliųjų medžiagų, kurių visos į Direktyvos 91/414/EEB I priedą buvo įtrauktos ne vėliau kaip iki 2005 m. vasario 28 d., valstybės narės, taikydamos Direktyvos 91/414/EEB VI priede numatytus vienodus principus, įvertina iš naujo pagal dokumentų rinkinį, atitinkantį tos direktyvos III priedo reikalavimus. Atsižvelgdamos į šio įvertinimo rezultatus jos sprendžia, ar produktas atitinka sąlygas, nustatytas Direktyvos 91/414/EEB 4 straipsnio 1 dalies b, c, d ir e punktuose.Tai nustatę valstybės narės:a) produktams, turintiems α-cipermetrino, benalaksilo, bromksinilo, desmedifamo, joksinilo ir fenmedifamo kaip vienintelės veikliosios medžiagos, prireikus pataiso arba panaikina leidimus ne vėliau kaip iki 2009 m. vasario 28 d.; arbab) produktams, turintiems α-cipermetrino, benalaksilo, bromksinilo, desmedifamo, joksinilo ir fenmedifamo kaip vienos iš kelių veikliųjų medžiagų, prireikus pataiso arba panaikina leidimus ne vėliau kaip iki 2009 m. vasario 28 d. arba iki vėlesnės datos, jei tokio pakeitimo data yra nustatyta atitinkamoje direktyvoje arba direktyvose, kuriomis nagrinėjama medžiagą arba medžiagos yra įtrauktos į Direktyvos 91/414/EEB I priedą.4 straipsnisŠi direktyva įsigalioja 2005 m. kovo 1 d.5 straipsnisŠi direktyva skirta valstybėms narėms.Priimta Briuselyje, 2004 m. balandžio 23 d.Komisijos varduDavid ByrneKomisijos narys[1] OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2004/60/EB (žr. šio Oficialiojo leidinio 39 psl.).[2] OL L 366, 1992 12 15, p. 10. Reglamentas su paskutiniais pakeitimais, padarytais Reglamentu (EB) Nr. 2266/2000 (OL L 259, 2000 10 13, p. 10).[3] OL L 107, 1994 4 28, p. 8. Reglamentas su paskutiniais pakeitimais, padarytais Reglamentu (EB) Nr. 2230/95 (OL L 225, 1995 9 22, p. 1).--------------------------------------------------PRIEDAS"Direktyvos 91/414/EEB I priedo lentelės pabaigoje įrašomos šios eilutės:Nr. | Įprastas pavadinimas, identifikavimo numeriai | IUPAC pavadinimas | Grynumas | Galiojimo pradžios data | Įtraukimo termino pabaiga | Specialiosios nuostatos |84 | α-cipermetrinas CAS Nr. 67375–30–8 CIPAC Nr. | Racematas, kurį sudaro: (S)-α-cian-3-fenoksibenzil-(1R)-cis-3-(2,2-dichlorvinil)-2,2-dimetilciklopropankarboksilatas ir (R)-α-cian-3-fenoksibenzil-(1S)-cis-3-(2,2-dichlorvinil)-2,2-dimetilciklopropankarboksilatas (cipermetrino cis-2 izomerų pora) | 930 g/kg CIS-2 | 2005 m. kovo 1 d. | 2015 m. vasario 28 d | Galima išduoti leidimus naudoti tik kaip insekticidą. Siekiant įgyvendinti VI priede nustatytus vienodus principus, atsižvelgiama į α-cipermetrino ekspertizės ataskaitos, kurią Maisto grandinės ir gyvūnų sveikatos nuolatinis komitetas galutinai pateikė 2004 m. vasario 13 d., išvadas, ypač į jos I ir II priedėlius. Darydamos šį bendrąjį įvertinimą: - valstybės narės turi kreipti ypatingą dėmesį į vandens organizmų, bičių ir netikslinių nariuotakojų apsaugą, be to, turi užtikrinti, kad į leidimų išdavimo sąlygas būtų įtrauktos rizikos mažinimo priemonės.- valstybės narės turi kreipti ypatingą dėmesį į operatoriaus saugą ir turi užtikrinti, kad į leidimų išdavimo sąlygas būtų įtrauktos atitinkamos apsauginės priemonės. |85 | benalaksilas CAS Nr. 71626–11–4 CIPAC Nr. 416 | Metil-N-fenilacetil-N-2,6-ksilil-DL-alaninatas | 960 g/kg | 2005 m. kovo 1 d. | 2015 m. vasario 28 d | Galima išduoti leidimus naudoti tik kaip fungicidą. Siekiant įgyvendinti VI priede nustatytus vienodus principus, atsižvelgiama į benalaksilo ekspertizės ataskaitos, kurią Maisto grandinės ir gyvūnų sveikatos nuolatinis komitetas galutinai pateikė 2004 m. vasario 13 d., išvadas, ypač į jos I ir II priedėlius. Darydamos šį bendrąjį įvertinimą, valstybės narės turi kreipti ypatingą dėmesį į galimybę užteršti gruntinį vandenį, kai veiklioji medžiaga yra naudojama regionuose su pažeidžiamo dirvožemio ir (arba) klimato sąlygomis. Prireikus į leidimų išdavimo sąlygas turėtų būti įtrauktos rizikos mažinimo priemonės. |86 | bromksinilas CAS Nr. 1689–84–5 CIPAC Nr. 87 | 3,5-dibrom-4-hidroksibenznitrilas | 970 g/kg | 2005 m. kovo 1 d. | 2015 m. vasario 28 d | Galima išduoti leidimus naudoti tik kaip herbicidą. Siekiant įgyvendinti VI priede nustatytus vienodus principus, atsižvelgiama į bromksinilo ekspertizės ataskaitos, kurią Maisto grandinės ir gyvūnų sveikatos nuolatinis komitetas galutinai pateikė 2004 m. vasario 13 d., išvadas, ypač į jos I ir II priedėlius. Darydamos šį bendrąjį įvertinimą, valstybės narės turi kreipti ypatingą dėmesį į paukščių ir laukinių žinduolių, ypač, jei medžiaga yra naudojama žiemą, bei į vandens organizmų apsaugą. Prireikus į leidimų išdavimo sąlygas turėtų būti įtrauktos rizikos mažinimo priemonės. |87 | desmedifamas CAS Nr. 13684–56–5 CIPAC Nr. 477 | etil-3'-fenilkarbamoiloksikarbanilatas etil-3'-fenilkarbamoiloksifenilkarbamatas | Ne mažiau 970 g/kg | 2005 m. kovo 1 d. | 2015 m. vasario 28 d | Galima išduoti leidimus naudoti tik kaip herbicidą. Siekiant įgyvendinti VI priede nustatytus vienodus principus, atsižvelgiama į desmedifamo ekspertizės ataskaitos, kurią Maisto grandinės ir gyvūnų sveikatos nuolatinis komitetas galutinai pateikė 2004 m. vasario 13 d., išvadas, ypač į jos I ir II priedėlius. Darydamos šį bendrąjį įvertinimą, valstybės narės turėtų kreipti ypatingą dėmesį į vandens organizmų ir sliekų apsaugą. Prireikus turėtų būti taikomos rizikos mažinimo priemonės. |88 | joksinilas CAS Nr. 13684–83–4 CIPAC Nr. 86 | 4-hidroksi-3,5-dijodbenznitrilas | 960 g/kg | 2005 m. kovo 1 d. | 2015 m. vasario 28 d | Galima išduoti leidimus naudoti tik kaip herbicidą. Siekiant įgyvendinti VI priede nustatytus vienodus principus, atsižvelgiama į joksinilo ekspertizės ataskaitos, kurią Maisto grandinės ir gyvūnų sveikatos nuolatinis komitetas galutinai pateikė 2004 m. vasario 13 d., išvadas, ypač į jos I ir II priedėlius. Darydamos šį bendrąjį įvertinimą, valstybės narės turi kreipti ypatingą dėmesį į paukščių ir laukinių žinduolių, ypač, jei medžiaga yra naudojama žiemą, bei į vandens organizmų apsaugą. Prireikus į leidimų išdavimo sąlygas turėtų būti įtrauktos rizikos mažinimo priemonės. |89 | fenmedifamas CAS Nr. 13684–63–4 CIPAC Nr. 77 | metil-3-(3-metilkarbaniloiloksi)karbanilatas; 3-metoksikarbonilaminofenil- | Ne mažiau 970 g/kg | 2005 m. kovo 1 d. | 2015 m. vasario 28 d | Galima išduoti leidimus naudoti tik kaip herbicidą. Siekiant įgyvendinti VI priede nustatytus vienodus principus, atsižvelgiama į fenmedifamo ekspertizės ataskaitos, kurią Maisto grandinės ir gyvūnų sveikatos nuolatinis komitetas galutinai pateikė 2004 m. vasario 13 d., išvadas, ypač į jos I ir II priedėlius. Darydamos šį bendrąjį įvertinimą, valstybės narės turėtų kreipti ypatingą dėmesį į vandens organizmų apsaugą. Prireikus į leidimų išdavimo sąlygas turėtų būti įtrauktos rizikos mažinimo priemonės. |--------------------------------------------------


title: 2012 m. vasario 9 d. Komisijos direktyva 2012/3/ES, kuria iš dalies keičiama Europos Parlamento ir Tarybos direktyva 98/8/EB, į jos I priedą įrašant veikliąją medžiagą bendiokarbą  Tekstas svarbus EEE

text:
10.2.2012

               LT

               Europos Sąjungos oficialusis leidinys

               L 37/65

         KOMISIJOS DIREKTYVA 2012/3/ES
   2012 m. vasario 9 d.
   kuria iš dalies keičiama Europos Parlamento ir Tarybos direktyva 98/8/EB, į jos I priedą įrašant veikliąją medžiagą bendiokarbą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikia įvertinti siekiant nuspręsti, ar jas reikia įrašyti į Direktyvos 98/8/EB I, IA arba IB priedą, sąrašas. Tame sąraše yra bendiokarbas;

               (2)

               vadovaujantis Reglamentu (EB) Nr. 1451/2007, pagal Direktyvos 98/8/EB 11 straipsnio 2 dalį buvo įvertinta, ar bendiokarbą galima naudoti 18-to tipo produktams (insekticidams, akaricidams ir kitų nariuotakojų kontrolės produktams), apibrėžtiems tos direktyvos V priede, gaminti;

               (3)

               Jungtinė Karalystė buvo paskirta už ataskaitos rengimą atsakinga valstybe nare ir 2008 m. balandžio 1 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse;

               (4)

               valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, 2011 m. rugsėjo 22 d. Biocidinių produktų nuolatinis komitetas peržiūros išvadas įtraukė į vertinimo ataskaitą;

               (5)

               remiantis atliktais vertinimais galima daryti išvadą, kad biocidiniai produktai, kurie naudojami kaip insekticidai, akaricidai ir kitų nariuotakojų kontrolės produktai ir kurių sudėtyje yra bendiokarbo, turėtų atitikti Direktyvos 98/8/EB 5 straipsnio reikalavimus. Todėl bendiokarbą galima įrašyti į tos direktyvos I priedą;

               (6)

               Sąjungos lygmeniu buvo įvertinti ne visi galimi naudojimo būdai. Pvz., atliktas tik profesinių naudojimo būdų vertinimas, bet nebuvo įvertintas tiesioginio dirvožemio apdorojimo šios medžiagos turinčiais produktais, šios medžiagos sąlyčio su maistu ar pašarais ir su paviršiais, kurie liesis su maistu ar pašarais, poveikis. Todėl reikėtų, kad valstybės narės įvertintų tuos naudojimo būdus arba poveikio scenarijus bei žmonėms ir aplinkos komponentams keliamą riziką, kurie nebuvo tinkamai įvertinti atliekant Sąjungos lygmens rizikos vertinimą, ir išduodamos produktų autorizacijos liudijimus užtikrintų, kad siekiant nustatytą riziką sumažinti iki priimtino lygio būtų imtasi reikiamų priemonių arba būtų nustatytos specialios sąlygos;

               (7)

               atsižvelgiant į nustatytą riziką vandens aplinkai, kuri kyla, kai yra plaunami medžiagos turinčiais produktais apdoroti paviršiai ir todėl tam tikras medžiagos kiekis patenka į paviršinius vandenis, tikslinga reikalauti, kad produktams, skirtiems dažnai plaunamiems paviršiams apdoroti, išskyrus įtrūkių ir plyšių arba nedidelių atskirų vietų apdorojimą, nebūtų išduodami autorizacijos liudijimai, nebent būtų pateikta duomenų, kuriais įrodoma, kad produktas atitiks Direktyvos 98/8/EB 5 straipsnio ir VI priedo reikalavimus, jei reikia – taikant atitinkamas rizikos mažinimo priemones;

               (8)

               atsižvelgiant į nustatytą riziką žmonių sveikatai, turėtų būti reikalaujama, kad produktai, kuriuos leista naudoti pramonės arba profesionalių naudotojų reikmėms, privalėtų būti naudojami su tinkamomis asmens apsaugos priemonėmis, nebent produkto autorizacijos liudijimo paraiškoje įrodoma, kad produktą naudojant pramonės arba profesionalių naudotojų reikmėms riziką galima sumažinti iki priimtino lygio kitomis priemonėmis;

               (9)

               atsižvelgiant į galimą riziką bitėms, turėtų būti reikalaujama prireikus imtis veiksmų, kad besimaitinančios bitės nepatektų į šios medžiagos turinčiais produktais apdorotus lizdus, – išimti korius arba užkimšti lizdų angas;

               (10)

               šios direktyvos nuostatos turėtų būti vienu metu taikomos visose valstybėse narėse ir taip užtikrinama, kad biocidiniams produktams, kurių sudėtyje yra veikliosios medžiagos bendiokarbo, būtų sudarytos vienodos rinkos sąlygos ir kad biocidinių produktų rinka veiktų tinkamai;

               (11)

               veiklioji medžiaga turėtų būti įrašyta į Direktyvos 98/8/EB I priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl medžiagos įrašymo atsiradusių reikalavimų ir kuris leistų dokumentus parengusiems pareiškėjams pasinaudoti visu 10 metų duomenų apsaugos laikotarpiu, pagal Direktyvos 98/8/EB 12 straipsnio 1 dalies c punkto ii papunktį prasidedančiu medžiagos įrašymo dieną;

               (12)

               įrašius medžiagą, valstybėms narėms turėtų būti nustatytas tinkamas laikotarpis Direktyvos 98/8/EB 16 straipsnio 3 daliai įgyvendinti;

               (13)

               todėl Direktyva 98/8/EB turėtų būti atitinkamai iš dalies pakeista;

               (14)

               šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2013 m. sausio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos.
   Tas nuostatas jos taiko nuo 2014 m. vasario 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2012 m. vasario 9 d.

            Komisijos vardu

            Pirmininkas

         José Manuel BARROSO

      (1)  OL L 123, 1998 4 24, p. 1.

      (2)  OL L 325, 2007 12 11, p. 3.

      PRIEDAS
      Direktyvos 98/8/EB I priedas papildomas šiuo įrašu:

                     Nr.

                     Bendrinis pavadinimas

                     IUPAC pavadinimas
                     identifikacijos numeriai

                     Minimali veikliosios medžiagos koncentracija į rinką pateikiamame biocidiniame produkte

                     Įtraukimo data

                     Atitikties 16 straipsnio 3 dalies nuostatoms terminas (išskyrus produktus, kuriuose yra daugiau negu viena veiklioji medžiaga; tokiems produktams atitikties 16 straipsnio 3 dalies nuostatoms terminas yra data, nurodyta paskutiniame sprendime dėl juose esančių veikliųjų medžiagų įtraukimo)

                     Įtraukimo galiojimo pabaiga

                     Produkto tipas

                     Specialiosios nuostatos (1)

                     „53

                        bendiokarbas

                     2,2-dimetil-1,3-benzodioksol-4-il metilkarbamatas
                     CAS Nr.: 22781-23-3
                     EB Nr. 245-216-8

                     970 g/kg

                     2014 m. vasario 1 d.

                     2016 m. sausio 31 d.

                     2024 m. sausio 31 d.

                     18

                     Atliekant Sąjungos lygmens rizikos vertinimą nebuvo įvertinti visi galimi naudojimo būdai, o tik, pvz., profesionalių naudotojų taikomi naudojimo būdai ir nebuvo įvertintas šios medžiagos sąlyčio su maistu arba pašarais ir tiesioginio dirvožemio apdorojimo šio medžiagos turinčiais produktais poveikis. Pagal 5 straipsnį ir VI priedą vertindamos produkto autorizacijos liudijimo paraiškas, valstybės narės įvertina naudojimo arba poveikio scenarijus ir žmonėms bei aplinkos komponentams keliamą riziką, kurie nebuvo tinkamai įvertinti atliekant Sąjungos rizikos vertinimą, jei to reikia konkretaus produkto atveju.
                     Valstybės narės užtikrina, kad autorizacijos liudijimai būtų išduodami tik jei laikomasi šių sąlygų:

                                 Produktai nenaudojami dažnai plaunamiems paviršiams apdoroti, išskyrus įtrūkių ir plyšių arba nedidelių atskirų vietų apdorojimą, nebent pateikiama duomenų, kuriais įrodoma, kad produktas atitiks 5 straipsnio ir VI priedo reikalavimus, prireikus taikant atitinkamas rizikos mažinimo priemones.

                                 Produktai, skirti naudoti pramonės arba profesionalių naudotojų reikmėms, naudojami tik su tinkamomis asmens apsaugos priemonėmis, nebent produkto autorizacijos liudijimo paraiškoje įrodoma, kad produkto, naudojamo pramonės ir (arba) profesionalių naudotojų reikmėms, riziką galima sumažinti iki priimtino lygio kitomis priemonėmis.

                                 Prireikus imamasi priemonių, kad besimaitinančios bitės nepatektų į šios medžiagos turinčiais produktais apdorotus lizdus, – išimami koriai arba užkemšamos lizdų angos.“

         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos interneto svetainėje: http://ec.europa.eu/comm/environment/biocides/index.htm.


title: 2012 m. gegužės 10 d. Komisijos direktyva 2012/16/ES, kuria iš dalies keičiama Europos Parlamento ir Tarybos direktyva 98/8/EB, į jos I priedą įrašant veikliąją medžiagą druskos rūgštį  Tekstas svarbus EEE

text:
11.5.2012

               LT

               Europos Sąjungos oficialusis leidinys

               L 124/36

         KOMISIJOS DIREKTYVA 2012/16/ES
   2012 m. gegužės 10 d.
   kuria iš dalies keičiama Europos Parlamento ir Tarybos direktyva 98/8/EB, į jos I priedą įrašant veikliąją medžiagą druskos rūgštį
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikia įvertinti siekiant nuspręsti, ar reikia įrašyti į Direktyvos 98/8/EB I, IA arba IB priedą, sąrašas. Tame sąraše yra druskos rūgštis;

               (2)

               vadovaujantis Reglamentu (EB) Nr. 1451/2007, pagal Direktyvos 98/8/EB 11 straipsnio 2 dalį buvo įvertinta, ar druskos rūgštį galima naudoti 2-o tipo produktams (buitinės paskirties ir visuomenės sveikatos priežiūrai skirtiems dezinfekantams bei kitiems biocidiniams produktams), apibrėžtiems tos direktyvos V priede, gaminti;

               (3)

               Latvija buvo paskirta už ataskaitos rengimą atsakinga valstybe nare ir 2009 m. spalio 16 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse;

               (4)

               valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, 2011 m. gruodžio 9 d. Biocidinių produktų nuolatinis komitetas peržiūros išvadas įtraukė į vertinimo ataskaitą;

               (5)

               remiantis atliktais vertinimais galima daryti išvadą, kad biocidiniai produktai, kurie naudojami kaip buitinės paskirties ir visuomenės sveikatos priežiūrai skirti dezinfekantai bei kiti biocidiniai produktai (taip apibūdinami minėto 2-o tipo produktai) ir kurių sudėtyje yra druskos rūgšties, turėtų atitikti Direktyvos 98/8/EB 5 straipsnio reikalavimus. Todėl druskos rūgštį galima įrašyti į tos direktyvos I priedą;

               (6)

               Sąjungos lygmeniu buvo įvertinti ne visi galimi naudojimo būdai. Todėl reikėtų, kad valstybės narės įvertintų tuos naudojimo būdus arba poveikio scenarijus ir žmonėms bei aplinkos terpėms keliamą riziką, kurie nebuvo tinkamai įvertinti atliekant Sąjungos lygmens rizikos vertinimą, ir išduodamos produktų autorizacijos liudijimus užtikrintų, kad siekiant nustatytą riziką sumažinti iki priimtino lygio būtų imtasi reikiamų priemonių arba būtų nustatytos specialios sąlygos;

               (7)

               atsižvelgiant į medžiagos ėsdinamąjį poveikį ir nustatytas galimas susijusios rizikos švelninimo priemones, tikslinga reikalauti, kad cheminės medžiagos poveikis naudotojui neprofesionalaus naudojimo atveju būtų mažinamas naudojant specialias pakuotes, nebent produkto autorizacijos liudijimo paraiškoje gali būti įrodyta, kad pavojų žmonių sveikatai iki priimtino lygio galima sumažinti kitomis priemonėmis;

               (8)

               šios direktyvos nuostatos turėtų būti vienu metu taikomos visose valstybėse narėse ir taip užtikrinama, kad biocidiniams produktams, kurių sudėtyje yra veikliosios medžiagos druskos rūgšties, būtų sudarytos vienodos rinkos sąlygos ir kad biocidinių produktų rinka veiktų tinkamai;

               (9)

               veiklioji medžiaga turėtų būti įrašyta į Direktyvos 98/8/EB I priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl medžiagos įrašymo atsiradusių reikalavimų ir kuris leistų dokumentus parengusiems pareiškėjams pasinaudoti visu 10 metų duomenų apsaugos laikotarpiu, pagal Direktyvos 98/8/EB 12 straipsnio 1 dalies c punkto ii papunktį prasidedančiu medžiagos įrašymo dieną;

               (10)

               įrašius medžiagą, valstybėms narėms turėtų būti nustatytas tinkamas laikotarpis Direktyvos 98/8/EB 16 straipsnio 3 daliai įgyvendinti;

               (11)

               todėl Direktyva 98/8/EB turėtų būti atitinkamai iš dalies pakeista;

               (12)

               šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2013 m. balandžio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos.
   Tas nuostatas jos taiko nuo 2014 m. gegužės 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2012 m. gegužės 10 d.

            Komisijos vardu

            Pirmininkas

         José Manuel BARROSO

      (1)  OL L 123, 1998 4 24, p. 1.

      (2)  OL L 325, 2007 12 11, p. 3.

      PRIEDAS
      Direktyvos 98/8/EB I priedas papildomas šiuo įrašu:

                     Nr.

                     Bendrinis pavadinimas

                     IUPAC pavadinimas
                     Identifikacijos numeriai

                     Minimali veikliosios medžiagos koncentracija į rinką pateikiamame biocidiniame produkte

                     Įtraukimo data

                     Atitikties 16 straipsnio 3 dalies nuostatoms terminas (išskyrus produktus, kuriuose yra daugiau negu viena veiklioji medžiaga; tokiems produktams atitikties 16 straipsnio 3 dalies nuostatoms terminas yra data, nurodyta paskutiniame sprendime dėl jame esančių veikliųjų medžiagų įtraukimo)

                     Įtraukimo galiojimo pabaiga

                     Produkto tipas

                     Specialiosios nuostatos (1)

                     „56

                     druskos rūgštis

                     druskos rūgštis
                     CAS Nr.: netaikoma
                     EB Nr. 231-595-7

                     999 g/kg

                     2014 m. gegužės 1 d.

                     2016 m. balandžio 30 d.

                     2024 m. balandžio 30 d.

                     2

                     Pagal 5 straipsnį ir VI priedą vertindamos produkto autorizacijos liudijimo paraiškas, valstybės narės įvertina tuos naudojimo būdus arba poveikio scenarijus ir žmonėms bei aplinkos terpėms keliamą riziką, kurie nebuvo tinkamai įvertinti atliekant Sąjungos lygmens rizikos vertinimą, jei to reikia konkretaus produkto atveju.
                     Valstybės narės užtikrina, kad neprofesionaliam naudojimui skirtų produktų autorizacijos liudijimai būtų išduodami tik tuo atveju, jei tų produktų pakuotėmis kiek įmanoma sumažinamas tų produktų poveikis naudotojui, nebent produkto autorizacijos liudijimo paraiškoje gali būti įrodyta, kad pavojų žmonių sveikatai iki priimtino lygio galima sumažinti kitomis priemonėmis.“

         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos interneto svetainėje http://ec.europa.eu/comm/environment/biocides/index.htm


title: 2010 m. rugpjūčio 11 d. Komisijos direktyva 2010/51/ES, kuria iš dalies keičiama Europos Parlamento ir Tarybos direktyva 98/8/EB į jos I priedą įrašant veikliąją medžiagą N,N-dietil-meta-toluamidą  Tekstas svarbus EEE

text:
12.8.2010

               LT

               Europos Sąjungos oficialusis leidinys

               L 211/14

         KOMISIJOS DIREKTYVA 2010/51/ES
   2010 m. rugpjūčio 11 d.
   kuria iš dalies keičiama Europos Parlamento ir Tarybos direktyva 98/8/EB į jos I priedą įrašant veikliąją medžiagą N,N-dietil-meta-toluamidą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) nustatytas veikliųjų medžiagų, kurias reikėtų įvertinti, kad būtų galima įtraukti į Direktyvos 98/8/EB I, IA arba IB priedą, sąrašas. Tame sąraše yra N,N-dietil-meta-toluamidas (toliau – DEET).

               (2)

               Vadovaujantis Reglamentu (EB) Nr. 1451/2007, pagal Direktyvos 98/8/EB 11 straipsnio 2 dalį buvo įvertinta, ar DEET galima naudoti 19 tipo produktams – repelentams ir masalams, apibrėžtiems tos direktyvos V priede.

               (3)

               Švedija buvo paskirta ataskaitą rengiančia valstybe nare ir 2007 m. lapkričio 30 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse.

               (4)

               Valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, 2010 m. kovo 11 d. Biocidinių produktų nuolatinis komitetas peržiūros išvadas įtraukė į vertinimo ataskaitą.

               (5)

               Remiantis atliktais tyrimais, galima daryti išvadą, kad biocidinius produktus, kurių sudėtyje yra DEET, naudojant kaip repelentus ir masalus turėtų būti tenkinami Direktyvos 98/8/EB 5 straipsnio reikalavimai. Todėl DEET galima įrašyti į tos direktyvos I priedą.

               (6)

               Atsižvelgiant į vertinimo ataskaitos išvadas, išduodant produktų, kurių sudėtyje yra DEET ir kurie yra naudojami kaip repelentai ar masalai, leidimus, turėtų būti reikalaujama taikyti pavojaus mažinimo priemones. Siekiant sumažinti pirminį poveikį žmonėms, produktus, kurie tiesiogiai naudojami ant žmogaus odos, reikėtų žymėti ir kartu pateikti naudojimo instrukcijas, kuriose, be kita ko, būtų nurodytas naudotinas kiekis ir naudojimo dažnumas. Atliekant pavojaus vertinimą nustatytos susirūpinimą žmonių, ypač vaikų, sveikata keliančios problemos. Todėl, jei neįrodoma, kad produktas, naudojamas vaikams, atitiks 5 straipsnio ir VI priedo reikalavimus, produktai, kurių sudėtyje yra DEET, neturėtų būti naudojami jaunesniems nei dvejų metų vaikams, o dvejų–dvylikos metų vaikams jie turėtų būti naudojami ribotai, išskyrus atvejus, kai tai reikia daryti dėl pavojaus žmonių sveikatai, pavyzdžiui, per vabzdžių platinamų ligų protrūkius. Be to, produktų sudėtyje turėtų būti medžiagų, atgrasančių nuo produktų nurijimo.

               (7)

               Siekiant užtikrinti, kad biocidiniams produktams, kurių sudėtyje yra veikliosios medžiagos DEET, būtų sudarytos vienodos rinkos sąlygos ir kad biocidinių produktų rinka tinkamai veiktų, svarbu, kad šios direktyvos nuostatos būtų pradėtos taikyti vienu metu visose valstybėse narėse.

               (8)

               Veiklioji medžiaga turėtų būti įrašyta į I priedą praėjus tinkamam laikotarpiui, kad valstybės narės ir suinteresuotosios šalys galėtų pasirengti laikytis naujų su medžiagos įrašymu susijusių reikalavimų ir kad dokumentus parengę pareiškėjai galėtų pasinaudoti visu 10 metų duomenų apsaugos laikotarpiu, kuris pagal Direktyvos 98/8/EB 12 straipsnio 1 dalies c punkto ii papunktį prasideda nuo medžiagos įrašymo dienos.

               (9)

               Po veikliosios medžiagos įrašymo valstybėms narėms reikėtų nustatyti tinkamą laikotarpį Direktyvos 98/8/EB 16 straipsnio 3 dalies nuostatoms įgyvendinti.

               (10)

               Todėl Direktyva 98/8/EB turėtų būti atitinkamai iš dalies pakeista.

               (11)

               Šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   Perkėlimas į nacionalinę teisę
   1.   Valstybės narės ne vėliau kaip iki 2011 m. liepos 31 d. priima ir paskelbia įstatymus ir kitus teisės aktus, kuriais užtikrinama atitiktis šiai direktyvai.
   Jos taiko tas nuostatas nuo 2012 m. rugpjūčio 1 d.
   Priimdamos tas nuostatas, valstybės narės daro jose nuorodą į šią direktyvą, arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės Komisijai pateikia šios direktyvos taikymo srityje priimtų pagrindinių nacionalinės teisės aktų nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2010 m. rugpjūčio 11 d.

            Komisijos vardu

            Pirmininkas

         José Manuel BARROSO

      (1)  OL L 123, 1998 4 24, p. 1.

      (2)  OL L 325, 2007 12 11, p. 3.

      PRIEDAS
      Į Direktyvos 98/8/EB I priedą įtraukiamas šis įrašas apie veikliąją medžiagą N,N-dietil-meta-toluamidą:

                     Nr.

                     Bendrinis pavadinimas

                     IUPAC pavadinimas
                     Identifikavimo numeriai

                     Minimali veikliosios medžiagos koncentracija rinkai pateikiamame biocidiniame produkte

                     Įtraukimo data

                     Atitikties 16 straipsnio 3 dalies nuostatoms terminas
                     (išskyrus produktus, kuriuose yra daugiau negu viena veiklioji medžiaga; tokių produktų atitikties 16 straipsnio 3 dalies nuostatoms terminas yra data, nurodyta paskutiniame sprendime dėl juose esančių veikliųjų medžiagų įtraukimo)

                     Įtraukimo galiojimo pabaiga

                     Produkto tipas

                     Specialiosios nuostatos (1)

                     „35

                     N,N-dietil-meta-toluamidas

                     N,N-dietil-m-toluamidas
                     EB Nr. 205-149-7
                     CAS Nr. 134-62-3

                     970 g/kg

                     2012 m. rugpjūčio 1 d.

                     2014 m. liepos 31 d.

                     2022 m. liepos 31 d.

                     19

                     Valstybės narės užtikrina, kad leidimai būtų išduodami tik jei laikomasi šių sąlygų:

                                 1)

                                 pirminis poveikis žmonėms sumažinamas apsvarsčius ir taikant tinkamas pavojaus mažinimo priemones, be kita ko, prireikus parengiant ant žmonių odos naudotino kiekio ir naudojimo dažnumo instrukcijas;

                                 2)

                                 produktų, kurie skirti vartoti ant žmonių odos, plaukų ar rūbų, etiketėse nurodoma, kad dvejų–dvylikos metų vaikams produktą naudoti galima tik ribotai ir kad produktas neskirtas jaunesniems nei dvejų metų vaikams, nebent produkto autorizacijos liudijimo paraiškoje įrodoma, kad produktas 5 straipsnio ir VI priedo reikalavimus atitiks ir be tokių priemonių;

                                 3)

                                 produktuose turi būti medžiagų, atgrasančių nuo produktų nurijimo.“

         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos tinklalapyje: http://ec.europa.eu/comm/environment/biocides/index.htm


title: 2004 m. balandžio 28 d. Komisijos direktyva 2004/71/EB, iš dalies keičianti Tarybos direktyvą 91/414/EEB, į veikliųjų medžiagų sąrašą įtraukiant Pseudomonas chlororaphistekstas svarbus EEE

text:
Svarbus teisinis pranešimas

|

32004L0071

Oficialusis leidinys L 127 , 29/04/2004 p. 0104 - 0106

		Komisijos direktyva 2004/71/EB2004 m. balandžio 28 d.iš dalies keičianti Tarybos direktyvą 91/414/EEB, į veikliųjų medžiagų sąrašą įtraukiant Pseudomonas chlororaphis(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1], ypač į jos 6 straipsnio 1 dalį,kadangi:(1) Pagal Direktyvos 91/414/EEB 6 straipsnio 2 dalį 1997 m. spalio 24 d. Švedijos valdžios institucijos gavo Bio Agri AB (toliau — pareikėjo) paraišką dėl veikliosios medžiagos Pseudomonas chlororaphis įtraukimo į Direktyvos 91/414/EEB I priedą. 1997 m. kovo 25 d. Komisijos sprendimu 97/248/EB [2] buvo patvirtinta, kad dokumentų rinkinys buvo "išsamus" t. y., kad jį galima laikyti iš esmės atitinkančiu duomenų ir informacijos reikalavimus, nustatytus Direktyvos 91/414/EEB II ir III prieduose.(2) Šios veikliosios medžiagos poveikis žmonių sveikatai ir aplinkai pareiškėjų numatytais naudojimo atvejais yra įvertintas pagal Direktyvos 91/414/EEB 6 straipsnio 2 ir 4 dalių nuostatas. 1998 m. balandžio 7 d. paskirtoji valstybė narė ataskaitos rengėja pateikė Komisijai medžiagos įvertinimo ataskaitos projektą.(3) Įvertinimo ataskaitos projektą peržiūrėjo valstybės narės ir Komisija Maisto grandinės ir gyvūnų sveikatos nuolatiniame komitete. Ekspertizė buvo baigta 2004 m. kovo 30 d. pateikiant Komisijos parengtą Pseudomonas chlororaphis ekspertizės ataskaitą.(4) Be to, gautas dokumentų rinkinys ir informacija buvo pateikti Augalų moksliniam komitetui. Komitetas buvo paprašytas pareikšti nuomonę: a) apie likučių koncentracijos vertes maiste ir pašaruose; b) apie operatorių poveikį; c) ar, atsižvelgiant į galimą pavojų žmonėms, taikyti diferencijuotą metodą iš pakartotinio dozavimo duomenų sudarant pirminių duomenų rinkinį; d) apie veikliosios medžiagos antibiotinių metabolitų toksikologinę saugą; e) apie būtinybę stebėti darbuotojų sveikatą ir f) apie Pseudomonas chlororaphis galimybes sukelti žaizdos infekciją arba kitus patogeninius poveikius.Pareikšdamas nuomonę [3] komitetas padarė išvadą, kad: a) likučių problema buvo pakankamai išnagrinėta ir nėra priežasčių jaudintis; (b) operatorių veikimas Pseudomonas chlororaphis preparatais buvo tinkamai ištirtas; c) kalbant konkrečiai apie Pseudomonas chlororaphis ir atsižvelgiant į turimų tyrimų rezultatus, pakartotinis dozavimas pavojui žmonėms įvertinti nėra būtinas; d) reikėtų papildomų tyrimų norint išsamiau įvertinti metabolito 2,3-deepoksi-2,3-didehidrorizoksino (DDR) mutageniškumą. Tačiau komitetas mano, kad galimybė žmonėms būti veikiamiems DDR ir kitais galimais antibiotiniais metabolitais yra tokia maža, kad netgi neturint papildomos informacijos, nėra reikalo jaudintis dėl vartotojo ir operatoriaus saugos; e) tyrimas, pagrįstas darbuotojų medicininę priežiūra, turėtų būti tinkamai padarytas, kai šis agentas yra naudojamas laukuose kaip mikrobinis pesticidas; f) žaizdų infekcija nėra priežastis jaudintis dėl žmonių saugos.Į komiteto rekomendacijas ir į pareiškėjo pateiktą papildomą informaciją buvo atsižvelgta darant papildomą ekspertizę, šioje direktyvoje ir ekspertizės ataskaitoje, kurioje yra pabrėžiama būtinybė stebėti operatorius ir darbuotojus, vykdant jų medicininę priežiūrą, kad būtų galima iš karto nustatyti neigiamus poveikius, ir daryti monitoringu pagrįstus užteršimo DDR praktinėmis sąlygomis tyrimus. Nuolatinio komiteto padarytas įvertinimas parodė, kad operatoriams nebūtų nepriimtinos rizikos, jei būtų taikomos atitinkamos rizikos mažinimo priemonės.(5) Įvairūs daryti tyrimai parodė, kad augalų apsaugos produktai, turintys Pseudomonas chlororaphis, apskritai galėtų atitikti reikalavimus, nustatytus Direktyvos 91/414/EEB 5 straipsnio 1 dalies a ir b punktuose, atsižvelgiant į 5 straipsnio 3 dalį, ypač tais naudojimo atvejais, kurie buvo ištirti ir detaliai aprašyti Komisijos ekspertizės ataskaitoje. Todėl šią veikliąją medžiagą reikia įtraukti į I priedą, siekiant užtikrinti, kad leidimai naudoti augalų apsaugos produktus, turinčius šios veikliosios medžiagos, visose valstybėse narėse galėtų būti išduodami laikantis tos direktyvos nuostatų.(6) Medžiagą įtraukus, valstybėms narėms turėtų būti suteiktas pagrįstos trukmės laikotarpis, per kurį jos galėtų įgyvendinti Direktyvos 91/414/EEB nuostatas dėl augalų apsaugos produktų, turinčių Pseudomonas chlororaphis, visų pirma, patikrinti išduotus laikinuosius leidimus ir ne vėliau kaip iki šio laikotarpio pabaigos šios leidimus pakeisti pilnateisiais leidimais, juos pakeisti arba panaikinti pagal Direktyvos 91/414/EEB nuostatas.(7) Todėl būtų tikslinga iš dalies pakeisti Direktyvą 91/414/EEB.(8) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 91/414/EEB I priedas yra iš dalies keičiamas, kaip nurodyta šios direktyvos priede.2 straipsnis1. Valstybės narės ne vėliau kaip iki 2005 m. kovo 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos praneša Komisijai tų nuostatų tekstus ir jų bei šios direktyvos koreliacinę lentelę.Jos šias nuostatas taiko nuo 2005 m. balandžio 1 d.2. Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnis1. Siekiant užtikrinti, kad veikliosios medžiagos atitiktų sąlygas, nustatytas Direktyvos 91/414/EEB I priede, valstybės narės peržiūri leidimus, išduotus kiekvienam augalų apsaugos produktui, turinčiam Pseudomonas chlororaphis. Jei būtina, jos ne vėliau kaip iki 2005 m. kovo 31 d. leidimus pataiso arba panaikina pagal Direktyvą 91/414/EEB.2. Kiekvieną leidžiamą naudoti augalų apsaugos produktą, turintį Pseudomonas chlororaphis kaip vienintelės veikliosios medžiagos arba kaip vienos iš kelių veikliųjų medžiagų, kurių visos į Direktyvos 91/414/EEB I priedą buvo įtrauktos ne vėliau kaip iki 2004 m. rugsėjo 30 d., valstybės narės įvertina iš naujo pagal dokumentų rinkinį, atitinkantį tos direktyvos III priedo reikalavimus. Atsižvelgdamos į šio įvertinimo rezultatus jos sprendžia, ar produktas atitinka sąlygas, nustatytas Direktyvos 91/414/EEB 4 straipsnio 1 dalies b, c, d ir e punktuose.Tai nustatę valstybės narės:a) produktams, turintiems Pseudomonas chlororaphis kaip vienintelės veikliosios medžiagos, prireikus pataiso arba panaikina leidimus ne vėliau kaip iki 2006 m. kovo 31 d.; arbab) produktams, turintiems Pseudomonas chlororaphis kaip vienos iš kelių veikliųjų medžiagų, prireikus pataiso arba panaikina leidimus ne vėliau kaip iki 2006 m. kovo 31 d. arba iki vėlesnės datos, jei tokio pakeitimo data yra nustatyta atitinkamoje direktyvoje arba direktyvose, kuriomis nagrinėjama medžiagą arba medžiagos yra įtrauktos į Direktyvos 91/414/EEB I priedą.4 straipsnisŠi direktyva įsigalioja 2004 m. spalio 1 d.5 straipsnisŠi direktyva skirta valstybėms narėms.Priimta Briuselyje, 2004 m. balandžio 28 d.Komisijos varduDavid ByrneKomisijos narys[1] OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2004/20/EB (OL L 70, 2004 3 9, p. 32).[2] OL L 98, 1997 4 15, p. 15.[3] Augalų mokslinio komiteto nuomonė atsakant į Komisijos konkrečius klausimus dėl pseudomonas chlororaphis įvertinimo Tarybos direktyvos 91/414/EEB kontekste. scp/pseudom/002 galutinė, priimta 2001 m. gruodžio 20 d.--------------------------------------------------PRIEDASI priedo lentelės pabaigoje įrašomos šios eilutės:"Nr. | Įprastas pavadinimas, identifikavimo numeriai | IUPAC pavadinimas | Grynumas [1] | Galiojimo pradžios data | Įtraukimo termino pabaiga | Specialiosios nuostatos |90 | Pseudomonas chlororaphis Štamas: MA 342 CIPAC Nr. 574 | Netaikomas | Antrinio metabolito 2,3-deepoksi-2,3-didehidrorizoksino (DDR) koncentracija fermentavimo tirpale ruošiant preparatą neturi būti didesnė kaip ribinė kiekybinio įvertinimo koncentracija LOQ (2 mg/l). | 2004 m. spalio 1 d. | 2014 m.rugsėjo 30 d | Galima išduoti leidimus naudoti tik kaip fungicidą sėkloms valyti uždaroje sėklų valymo įrangoje. Išduodant leidimus, atsižvelgiama į Pseudomonas chlororaphis ekspertizės ataskaitos, kurią Maisto grandinės ir gyvūnų sveikatos nuolatinis komitetas galutinai pateikė 2004 m. kovo 30 d., išvadas, ypač į jos I ir II priedėlius. Darydamos šį bendrąjį įvertinimą, valstybės narės turėtų kreipti ypatingą dėmesį į operatorių ir darbuotojų saugą. Prireikus turėtų būti taikomos rizikos mažinimo priemonės. |[1] "Papildomos veikliųjų medžiagų tapatumo ir specifikacijos detalės pateiktos jų ekspertizės ataskaitoje."--------------------------------------------------


title: 1999 m. gegužės 10 d. Europos Parlamento ir Tarybos direktyva 1999/33/EB iš dalies keičianti Tarybos direktyvą 67/548/EEB dėl tam tikrų pavojingų medžiagų ženklinimo Austrijoje ir Švedijoje

text:
Svarbus teisinis pranešimas

|

31999L0033

Oficialusis leidinys L 199 , 30/07/1999 p. 0057 - 0058

		Europos Parlamento ir Tarybos direktyva 1999/33/EB1999 m. gegužės 10 d.iš dalies keičianti Tarybos direktyvą 67/548/EEB dėl tam tikrų pavojingų medžiagų ženklinimo Austrijoje ir ŠvedijojeEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 95 straipsnį,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],laikydamiesi Sutarties 251 straipsnyje nustatytos tvarkos [3],(1) kadangi 1967 m. birželio 27 d. Tarybos direktyvos 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [4] 30 straipsnyje nustatyta, kad valstybės narės negali drausti, riboti ar trukdyti pateikti į rinką medžiagas, kurios atitinka tos direktyvos reikalavimus;(2) kadangi Direktyvos 67/548/EEB 23 straipsnio 2 dalies c punkte reikalaujama, kad kiekviena medžiagų pakuotė būtų pažymėta pavojaus simboliu, kaip nustatyta II priede; kadangi minėtos direktyvos 23 straipsnio 2 dalies e punkte reikalaujama, kad kiekviena medžiagų pakuotė būtų pažymėta konkrečia S fraze (saugos fraze), nurodančia, kaip saugiai naudoti medžiagą, ir kadangi šių S frazių formuluotės yra nurodytos direktyvos IV priede;(3) kadangi 1994 m. Stojimo akto 69 straipsnyje ir VIII priede nustatyta, kad 30 straipsnis, siejant su Direktyvos 67/548/EEB 23 straipsnio 2 dalimi, Austrijai netaikomi iki 1999 m. sausio 1 d., nes Austrija gali reikalauti naudoti etiketes su papildomais simboliais, neįtrauktais į direktyvos II priedą ir etiketes su papildomomis S frazėmis, neįtrauktomis į minėtos direktyvos IV priedą, dėl apsaugos priemonių nelaimingo atsitikimo metu, ir kad tas nuostatas reikia peržiūrėti pagal EB procedūras iki 1998 m. gruodžio 31 d.;(4) kadangi Direktyvos 67/548/EEB 23 straipsnio 2 dalies d punkte reikalaujama, kad kiekviena medžiagų pakuotė būtų pažymėta konkrečia R fraze (rizikos fraze), nurodančia specialų su medžiagų naudojimu susijusį pavojų, ir kadangi tų R frazių formuluotės yra nustatytos minėtos direktyvos III priede;(5) kadangi 1994 m. Stojimo akto 112 straipsnyje ir XII priede nustatyta, kad 30 straipsnis, siejant su Direktyvos 67/548/EEB 23 straipsnio 2 dalies d punktu, Švedijai netaikomi iki 1999 m. sausio 1 d., nes Švedija gali reikalauti naudoti papildomas riziką apibūdinančias frazes "R-322" ir "R-340", neišvardytas minėtos direktyvos III priede, ir kad tas nuostatas reikia peržiūrėti pagal Bendrijos procedūras iki 1998 m. gruodžio 31 d.;(6) kadangi 1999 m. gegužės 31 d. Europos Parlamento ir Tarybos direktyvoje 1999/45/EB dėl valstybių narių įstatymų ir kitų teisės aktų, reglamentuojančių pavojingų preparatų klasifikavimą, pakavimą ir ženklinimą, suderinimo [5] numatyti tam tikri konkretūs direktyvos taikymo reikalavimai Austrijai ir Švedijai dėl, inter alia, papildomų simbolių, R frazių ir S frazių, siekiant atsižvelgti į nurodytų šalių sveikatos apsaugos ir aplinkos apsaugos standartų lygį; kadangi minėti konkretūs reikalavimai galioja dvejus metus nuo 1999 m. sausio 1 d. iki 2000 m. gruodžio 31 d.; kadangi nurodytu laikotarpiu reikėtų siekti pavojingų medžiagų ir preparatų prekybos sąlygų darnumo;(7) kadangi, vykstant tarptautinėms deryboms dėl pavojingų medžiagų klasifikavimo suderinimo dėl riziką apibūdinančios frazės "R-322", tikimasi mokslo ir technikos pažangos, ir kadangi, atsižvelgdami į vykstančias tarptautines derybas dėl pavojingų medžiagų ženklinimo ir į Komisijos pradėtą tyrimą dėl ženklinimo, valstybių narių ekspertai susitarė prioritetu nustatyti išsamią galiojančių Bendrijos teisės aktų dėl riziką apibūdinančios frazės "R-340" peržiūrą;(8) kadangi Bendrijos teisės aktai turės būti peržiūrėti atsižvelgiant į derybų dėl pavojingų medžiagų klasifikavimo ir ženklinimo suderinimo tarptautiniu lygiu rezultatus, ir kadangi galima tikėtis, kad derybų rezultatai paskatins suderinti standartus šioje srityje visoje Bendrijoje;(9) kadangi Tarybos ir valstybių narių Vyriausybių atstovų, susirinkusių Taryboje, 1990 m. gruodžio 3 d. priimtoje rezoliucijoje dėl žmogaus ūmaus apsinuodijimo prevencijos ir gydymo pagerinimo [6] reikalaujama, kad visi apsinuodijimų informacijos centrai Bendrijoje suderintų klinikinių toksikologinių duomenų rinkimo tvarką, siekiant palengvinti toksinės rizikos prevencijos politikos parengimą; kadangi tuo tikslu atitinkamos kompetentingos institucijos, bendradarbiaudamos su Komisija, tarp apsinuodijimų informacijos centrų arba, atitinkamais atvejais, tarp kitų kompetentingų tarnybų turi nustatyti Bendrijos informacijos ir bendradarbiavimo sistemą dėl priešnuodžių prieinamumo;(10) kadangi simbolis, nurodantis, kad tam tikrų pavojingų medžiagų likučius reikėtų surinkti atskirtai nuo kitų atliekų, galėtų sumažinti galimą pavojingų medžiagų išmetimą į aplinką, kad plačioji visuomenė galėtų geriau panaudoti specialias atliekų surinkimo sistemas; kadangi, trūkstant tam tikrų įrodymų, vis dar reikia šiek tiek laiko apsvarstyti tokio simbolio būtinybę Bendrijoje;(11) kadangi Bendrijos teisės aktų dėl pavojingų medžiagų peržiūra dėl 1994 m. Austrijos ir Švedijos Stojimo akto nuostatų negalėjo būti užbaigta iki 1998 m. gruodžio 31 d.;(12) kadangi nuostatos, kurioms taikoma ši direktyva, ir toliau turėtų būti peržiūrimos pagal Bendrijos procedūras per nustatytą laikotarpį, kuriuo taikomos išimtys; kadangi, nepažeidžiant peržiūros rezultatų, nurodyto laikotarpio pabaigoje acquis communautaire Austrijai ir Švedijai bus taikoma tokiomis pačiomis sąlygomis, kaip ir kitoms valstybėms narėms;(13) kadangi tam tikroms valstybėms narėms, atsižvelgiant į jų konkrečią padėtį, Bendrijos teisės aktai gali numatyti tam tikrą laikotarpį galiojančias leidžiančias nukrypti nuostatas,PRIĖMĖ ŠIĄ DIREKTYVĄ:1 straipsnisDirektyvos 67/548/EEB 23 straipsnis papildomas tokiomis dalimis:"5. Nuo 1999 m. sausio 1 d. iki 2000 m. gruodžio 31 d. Austrija gali reikalauti naudoti:- papildomą simbolį "kryžmai perbraukta šiukšlių dėžė" dėl atliekų šalinimo, neįtrauktą į II priedą, ir- papildomą S frazę "Yra priešnuodžių, medicinos personalas turi konsultuotis su apsinuodijimų informacijos centru" dėl apsaugos priemonių nelaimingo atsitikimo metu, nenurodytą IV priede.6. Nuo 1999 m. sausio 1 d. iki 2000 m. gruodžio 31 d. Švedija gali reikalauti naudoti tokias papildomas R frazes, neįtrauktas į III priedo sąrašą:- "R-322" – medžiagoms, kurios sukelia ūmų apsinuodijimą, kuriam netaikomi VI priedo klasifikavimo kriterijai (švediška kategorija "vidutiniškai kenksminga"), ir- "R-340" – medžiagoms, klasifikuojamoms kaip kancerogeninės, 3 kategorija, vietoj R frazės R40."2 straipsnisAustrijos Respublika ir Švedijos Karalystė priima ir paskelbia nuostatas, kurios, įsigaliojusios ne vėliau kaip iki 2000 m. liepos 30 d., įgyvendina šią direktyvą. Apie tai jos nedelsdamos praneša Komisijai.Valstybės narės, priimdamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva skirta valstybėms narėms.Priimta Briuselyje, 1999 m. gegužės 10 d.Europos Parlamento varduPirmininkasJ. M. Gil-RoblesTarybos varduPirmininkasH. Eichel[1] OL C 374, 1998 12 3, p. 15.[2] OL C 40, 1999 2 15, p. 43.[3] 1998 m. gruodžio 16 d. Europos Parlamento nuomonė (OL C 98, 1999 4 9, p. 151), 1999 m. vasario 8 d. Tarybos bendroji pozicija (OL C 58, 1999 3 1, p. 26) ir 1999 m. kovo 10 d. Europos Parlamento sprendimas (OL C 175, 1999 6 21). 1999 m. balandžio 29 d. Tarybos sprendimas.[4] OL 196, 1967 8 16, p. 1. Direktyva su paskutiniais pakeitimais, padarytais Komisijos direktyva 98/98/EB (OL L 355, 1998 12 30, p. 1).[5] OL L 200, 1999 7 30, p. 1.[6] OL C 329, 1990 12 31, p. 6.--------------------------------------------------


title: 2013 m. vasario 21 d. Komisijos direktyva 2013/7/ES, kuria iš dalies keičiama Europos Parlamento ir Tarybos direktyva 98/8/EB, į jos I priedą įrašant veikliąją medžiagą alkil(C 12-16 ) dimetilbenzilamonio chloridą  Tekstas svarbus EEE

text:
22.2.2013

               LT

               Europos Sąjungos oficialusis leidinys

               L 49/66

         KOMISIJOS DIREKTYVA 2013/7/ES
   2013 m. vasario 21 d.
   kuria iš dalies keičiama Europos Parlamento ir Tarybos direktyva 98/8/EB, į jos I priedą įrašant veikliąją medžiagą alkil(C12-16) dimetilbenzilamonio chloridą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikia įvertinti siekiant nuspręsti, ar reikia įrašyti į Direktyvos 98/8/EB I, IA arba IB priedą, sąrašas. Tame sąraše yra ketvirtiniai amonio junginiai, benzil-C12-16-alkildimetil, chloridai, kitaip – alkil(C12-16) dimetilbenzilamonio chloridas;

               (2)

               vadovaujantis Reglamentu (EB) Nr. 1451/2007, pagal Direktyvos 98/8/EB 11 straipsnio 2 dalį buvo įvertinta, ar alkil(C12-16) dimetilbenzilamonio chloridą galima naudoti 8-o tipo produktams (medienos antiseptikams), apibrėžtiems tos direktyvos V priede, gaminti;

               (3)

               Italija buvo paskirta už ataskaitos rengimą atsakinga valstybe nare ir 2007 m. rugpjūčio 14 d. Komisijai pateikė kompetentingos institucijos ataskaitą ir rekomendaciją, kaip numatyta 2003 m. lapkričio 4 d. Komisijos reglamento (EB) Nr. 2032/2003 dėl 10 metų programos, nurodytos Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje, antrojo etapo, iš dalies keičiančio Reglamentą (EB) Nr. 1896/2000 (3), 10 straipsnio 5 ir 7 dalyse;

               (4)

               valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, 2012 m. rugsėjo 21 d. Biocidinių produktų nuolatinis komitetas peržiūros išvadas įtraukė į vertinimo ataskaitą;

               (5)

               remiantis atliktais vertinimais, galima daryti išvadą, kad biocidinius produktus, kurių sudėtyje yra alkil(C12-16) dimetilbenzilamonio chlorido, naudojant kaip medienos antiseptikus turėtų būti tenkinami Direktyvos 98/8/EB 5 straipsnio reikalavimai. Todėl alkil(C12-16) dimetilbenzilamonio chloridą, skirtą naudoti 8-o tipo produktams, galima įrašyti į tos direktyvos I priedą;

               (6)

               Sąjungos lygmeniu buvo įvertinti ne visi galimi naudojimo būdai ir poveikio scenarijai. Pavyzdžiui, neįvertintas neprofesionalių naudotojų atvejis, taip pat poveikis per maistą arba pašarą. Todėl reikėtų reikalauti, kad valstybės narės įvertintų tuos naudojimo būdus arba poveikio scenarijus ir žmonėms bei aplinkos komponentams keliamą riziką, į kuriuos reikiamai neatsižvelgta Sąjungos lygmens rizikos analizėje, ir išduodamos produkto autorizacijos liudijimus užtikrintų, kad siekiant nustatytą riziką sumažinti iki priimtino lygio būtų imtasi reikiamų priemonių arba būtų nustatytos specialios sąlygos;

               (7)

               atsižvelgiant į nustatytą riziką žmonių sveikatai, dera reikalauti, kad būtų nustatytos saugaus darbo procedūros, kad produktai būtų naudojami su tinkamomis asmens apsaugos priemonėmis ir kad produktai nebūtų naudojami ant medienos, kurią gali paliesti vaikai, nebent produkto autorizacijos liudijimo paraiškoje būtų įrodyta, kad rizika profesionaliems naudotojams gali būti sumažinta iki priimtino lygio kitomis priemonėmis;

               (8)

               atsižvelgiant į nustatytą riziką aplinkai, dera reikalauti, kad pramonės arba profesiniais tikslais produktas būtų naudojamas izoliuotame plote arba ant nepralaidaus kieto pagrindo su apsauginiais barjerais, kad ką tik apdorota mediena būtų laikoma ant nepralaidaus kieto pagrindo siekiant, kad produktas nenutekėtų tiesiai į dirvožemį arba vandenį, o bet koks nutekėjęs produkto, kuris naudojamas kaip medienos antiseptikas ir kuriame yra alkil(C12-16) dimetilbenzilamonio chlorido, kiekis būtų surenkamas naudoti pakartotinai arba pašalinti;

               (9)

               nepriimtina rizika aplinkai nustatyta tais atvejais, kai alkil(C12-16) dimetilbenzilamonio chloridu apdorota mediena, kurią nuolat veikia krituliai arba kuri dažnai sudrėksta (3 naudojimo klasė pagal OECD (4)), naudojama lauko konstrukcijoms prie arba virš vandens (3 naudojimo klasė (scenarijus „Tiltas“) pagal OECD (5)) arba liečiasi su gėlu vandeniu (4b naudojimo klasė pagal OECD (6)). Todėl dera reikalauti, kad produktas nebūtų autorizuojamas tokios paskirties medienai apdoroti, nebent būtų pateikta duomenų, kuriais įrodoma, kad produktas atitiks Direktyvos 98/8/EB 5 straipsnio ir VI priedo reikalavimus, prireikus taikant tinkamas rizikos mažinimo priemones;

               (10)

               šios direktyvos nuostatos turėtų būti vienu metu taikomos visose valstybėse narėse ir taip užtikrinama, kad 8-o tipo biocidiniams produktams, kurių sudėtyje yra veikliosios medžiagos alkil(12-16) dimetilbenzilamonio chlorido, būtų sukurtos vienodos sąlygos Sąjungos rinkoje ir kad biocidinių produktų rinka veiktų tinkamai;

               (11)

               veiklioji medžiaga turėtų būti įrašyta į Direktyvos 98/8/EB I priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl medžiagos įrašymo atsiradusių reikalavimų ir kuris leistų dokumentus parengusiems pareiškėjams pasinaudoti visu 10 metų duomenų apsaugos laikotarpiu, pagal Direktyvos 98/8/EB 12 straipsnio 1 dalies c punkto ii papunktį prasidedančiu medžiagos įrašymo dieną;

               (12)

               įrašius medžiagą, valstybėms narėms turėtų būti nustatytas tinkamas laikotarpis Direktyvos 98/8/EB 16 straipsnio 3 daliai įgyvendinti;

               (13)

               todėl Direktyva 98/8/EB turėtų būti atitinkamai iš dalies pakeista;

               (14)

               pagal 2011 m. rugsėjo 28 d. bendrą valstybių narių ir Komisijos politinį pareiškimą dėl aiškinamųjų dokumentų (7) valstybės narės pagrįstais atvejais įsipareigojo prie pranešimų apie perkėlimo priemones pridėti vieną ar daugiau dokumentų, kuriuose paaiškinamos direktyvos sudėtinių dalių ir nacionalinių perkėlimo priemonių atitinkamų dalių sąsajos;

               (15)

               šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip 2014 m. sausio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos.
   Tas nuostatas jos taiko nuo 2015 m. vasario 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2013 m. vasario 21 d.

            Komisijos vardu

            Pirmininkas

         José Manuel BARROSO

      (1)  OL L 123, 1998 4 24, p. 1.

      (2)  OL L 325, 2007 12 11, p. 3.

      (3)  OL L 307, 2003 11 24, p. 1.

      (4)  OECD dokumentų serija dėl išmetimo scenarijų, Nr. 2, Medžio antiseptikų išmetimo scenarijų dokumentas, 2 dalis, p. 64 (angl. OECD series on emission scenario documents, Number 2, Emission Scenario Document for Wood Preservatives).

      (5)  Ten pat.

      (6)  Ten pat.

      (7)  OL C 369, 2011 12 17, p. 14.

      PRIEDAS
      Direktyvos 98/8/EB I priedas papildomas šiuo įrašu:

                     Nr.

                     Bendrinis pavadinimas

                     IUPAC pavadinimas
                     Identifikacijos numeriai

                     Mažiausias veikliosios medžiagos grynumas (1)

                     Įtraukimo data

                     Atitikties 16 straipsnio 3 dalies nuostatoms terminas, nebent taikoma kuri nors iš šios antraštės išnašoje pateiktų išimčių (2)

                     Įrašymo galiojimo pabaiga

                     Produkto tipas

                     Specialiosios nuostatos (3)

                     „64

                     alkil(C12-16) dimetilbenzilamonio chloridas
                     C12-16-ADBAC

                     IUPAC pavadinimas – netaikytina
                     EB Nr. 270-325-2
                     CAS Nr. 68424-85-1

                     Sausos medžiagos svoris – 940 g/kg

                     2015 m. vasario 1 d.

                     2017 m. sausio 31 d.

                     2025 m. sausio 31 d.

                     8

                     Sąjungos lygmens rizikos vertinime įvertinti ne visi galimi naudojimo būdai ir poveikio scenarijai; tam tikri naudojimo būdai ir poveikio scenarijai, pavyzdžiui, neprofesionalių naudotojų atvejis ir poveikis per maistą arba pašarus, neįvertinti. Pagal 5 straipsnį ir VI priedą vertindamos produkto autorizacijos liudijimo paraiškas, valstybės narės įvertina tuos naudojimo būdus arba poveikio scenarijus ir aplinkos terpėms bei žmonėms keliamą riziką, kurie nebuvo tinkamai įvertinti atliekant Sąjungos lygmens rizikos vertinimą, jei to reikia konkretaus produkto atveju.
                     Valstybės narės užtikrina, kad autorizacijos liudijimai būtų išduodami tik jei laikomasi šių sąlygų:

                                 1)

                                 Pramoniniams arba profesionaliems naudotojams nustatomos saugaus darbo procedūros, o produktai naudojami su tinkamomis asmens apsaugos priemonėmis, nebent produkto autorizacijos liudijimo paraiškoje būtų įrodyta, kad rizika gali būti sumažinta iki priimtino lygio kitomis priemonėmis.

                                 2)

                                 Produktai nenaudojami apdoroti medienai, kurią gali paliesti vaikai, nebent produkto autorizacijos liudijimo paraiškoje būtų įrodyta, kad rizika gali būti sumažinta iki priimtino lygio kitomis priemonėmis.

                                 3)

                                 Leidžiamų naudoti produktų etiketėse ir, jei numatyta, saugos duomenų lapuose nurodoma, kad pramonės arba profesiniais tikslais produktai būtų naudojami izoliuotame plote arba ant nepralaidaus kieto pagrindo su apsauginiais barjerais, kad ką tik apdorota mediena būtų laikoma ant nepralaidaus kieto pagrindo siekiant, kad produktai nenutekėtų tiesiai į dirvožemį arba vandenį, o bet koks nutekėjęs naudojamų produktų kiekis būtų surenkamas naudoti pakartotinai arba pašalinti.

                                 4)

                                 Produktų neleidžiama naudoti apdoroti medienai, kuri liesis su gėlu vandeniu arba bus naudojama lauko konstrukcijoms prie arba virš vandens, kurią nuolat veiks krituliai arba kuridažnai sudrėks, nebent būtų pateikta duomenų, kuriais įrodoma, kad produktas atitiks 5 straipsnio ir VI priedo reikalavimus, prireikus taikant tinkamas rizikos mažinimo priemones.“

         (1)  Šioje skiltyje nurodytas grynumas – tai mažiausias veikliosios medžiagos, naudotos atliekant vertinimą pagal 11 straipsnį, grynumas. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniškai lygiavertė įvertintai medžiagai.

         (2)  Jei produkte yra daugiau negu viena veiklioji medžiaga, kuriai taikomos 16 straipsnio 2 dalies nuostatos, atitikties 16 straipsnio 3 dalies nuostatoms terminas yra jos paskutinės veikliosios medžiagos, kuri įrašoma į šį priedą, atitikties terminas. Jei produktas pirmą kartą autorizuotas likus mažiau kaip 120 dienų iki atitikties 16 straipsnio 3 dalies nuostatoms termino ir per 60 dienų nuo jo pirmosios autorizacijos pateikta išsami jo autorizacijos abipusio pripažinimo paraiška pagal 4 straipsnio 1 dalį, produkto, dėl kurio teikiama ta paraiška, atitikties 16 straipsnio 3 dalies nuostatoms yra 120 dienų po išsamios abipusio pripažinimo paraiškos gavimo dienos. Jei valstybė narė pasiūlė nukrypti nuo abipusio pripažinimo pagal 4 straipsnio 4 dalį, atitikties 16 straipsnio 3 dalies nuostatoms terminas yra 30 dienų po Komisijos sprendimo pagal 4 straipsnio 4 dalies antrą pastraipą priėmimo datos.

         (3)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos interneto svetainėje http://ec.europa.eu/comm/environment/biocides/index.htm.


title: 1996 m. gruodžio 30 d. Tarybos direktyva 96/99/EB iš dalies keičianti Direktyvą 92/12/EEB dėl bendrųjų procedūrų, susijusių su akcizais apmokestinamais produktais, ir dėl tokių produktų laikymo, judėjimo bei kontrolės

text:
Svarbus teisinis pranešimas

|

31996L0099

Oficialusis leidinys L 008 , 11/01/1997 p. 0012 - 0013

		Tarybos direktyva 96/99/EB1996 m. gruodžio 30 d.iš dalies keičianti Direktyvą 92/12/EEB dėl bendrųjų procedūrų, susijusių su akcizais apmokestinamais produktais, ir dėl tokių produktų laikymo, judėjimo bei kontrolėsEUROPOS SĄJUNGOS TARYBA,atsižvelgdama į Europos bendrijos steigimo sutartį ir ypač į jos 99 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi Ekonomikos ir socialinių reikalų komitetas, su kuriuo buvo konsultuotasi dėl Komisijos pasiūlymo, nepareiškė savo nuomonės Tarybos nustatytu laiku pagal Sutarties 198 straipsnį; kadangi tikslinga neatsižvelgti į tai, kad šis komitetas nepareiškė savo nuomonės;kadangi Direktyva 92/12/EEB [2] nustato bendrąsias procedūras, taikomas akcizu apmokestinamų produktų laikymui, judėjimui ir kontrolei;kadangi šios direktyvos 26 straipsnis numato leidžiančią nukrypti nuostatą Danijai ir leidžia taikyti akcizą didesniems negu nustatytiems alkoholinių gėrimų ir tabako produktų, kuriuos į jos teritoriją įveža privatūs asmenys ir kurie skirti asmeniniams tikslams, kiekiams;kadangi 1994 m. Stojimo aktas nustato pagal Direktyvos 92/12/EEB 26 straipsnį, kad Švedija ir Suomija tokiomis pačiomis sąlygomis gali taikyti akcizą platesniam alkoholinių gėrimų ir tabako gaminių sąrašui;kadangi šios leidžiančios nukrypti nuostatos buvo įtvirtintos, nes Europoje be sienų, kurioje galioja labai skirtingi akcizų tarifai, visiškas ir neatidėliotinas akcizo apribojimų panaikinimas būtų sukėlęs nepageidautinus prekybos ir pajamų pokyčius bei konkurencijos iškraipymus atitinkamose valstybėse narėse, kurios tradiciškai šiems produktams taiko didelius akcizus, laikydamos juos svarbiu pajamų šaltiniu ir atsižvelgdamos į sveikatos bei socialines priežastis;kadangi šios leidžiančios nukrypti nuostatos buvo suteiktos iki 1996 m. gruodžio 31 d. ir turėtų būti peržiūrėtos, taikant panašią į Direktyvos 77/388/EEB [3] 281 straipsnyje nustatytą tvarką;kadangi 1996 m. gruodžio 31 d. Bendrijoje taikomi minimalūs akcizų tarifai bus mažesni negu manyta nustatant leidžiančias nukrypti nuostatas, ir todėl jų panaikinimas tą dieną sukurtų didesnių problemų negu buvo numatyta;kadangi dėl šios priežasties būtina duoti daugiau laiko sąlygų derinimui Danijoje, Suomijoje ir Švedijoje, pratęsiant Direktyvos 92/12/EEB 26 straipsnyje nurodytą terminą;kadangi 26 straipsnio nuostatos nukrypsta nuo vidaus rinkos pagrindinio principo, būtent piliečių teisės Bendrijos teritorijoje vežti asmeniniais tikslais įsigytas prekes, neįsipareigojant mokėti naujų mokesčių, ir todėl būtina kaip galima daugiau sumažinti tokio nukrypimo padarinius;kadangi dėl šios priežasties Danijoje ir Suomijoje reikėtų, iš vienos pusės, sudaryti sąlygas laipsniškai liberalizuoti kiekybinius apribojimus, kurie gali būti taikomi, iki bus panaikinti 2003 m. gruodžio 31 d., o, antra, sutrumpinti nuo 36 iki 24 valandų nustatytą įskaitinį laikotarpį, per kurį nuolatiniai gyventojai turi būti išvykę iš atitinkamos valstybės narės, kad galėtų pasinaudoti bet kuria leidžiama paklaida;kadangi atitinkamos valstybės narės gali nustatyti tikslias liberalizavimo detales, atsižvelgdamos į visus su šiuo procesu susijusius faktorius;kadangi šis procesas turėtų būti stebimas ne ilgiau kaip iki 2000 m. birželio 30 d.;kadangi Švedijai reikėtų leisti iki 2000 m. birželio 30 d. taikyti dabartinius apribojimus ir juos peržiūrėti taikant panašią į Direktyvos 77/388/EEB 281 straipsnyje nustatytą tvarką;kadangi 1991 m. gruodžio 19 d. Tarybos reglamento (EEB) Nr. 3925/91 dėl kontrolės ir formalumų, taikomų asmenų, skrendančių Bendrijos vidaus oro erdve, rankiniam ir asmeniniam bagažui ir asmenų, plaukiančių Bendrijos vidaus jūros vandenimis, bagažui, panaikinimo [4] 1 straipsnio 2 dalyje nurodoma, kad šių nuostatų taikymas nepažeidžia tikrinimų, susijusių su draudimais ar apribojimais, nustatytais valstybių narių, su sąlyga kad pastarieji atitinka tris Europos Bendrijų steigimo sutartis; kadangi šiame kontekste laikoma, kad patikrinimai, kurie būtini taikant Direktyvos 92/12/EEB 26 straipsnyje nurodytus kiekybinius apribojimus, laikomi minėtos kontrolės priemonėmis ir todėl atitinka Bendrijos teisės aktus,PRIĖMĖ ŠIĄ DIREKTYVĄ:1 straipsnis"26 straipsnis1. Nepažeidžiant 8 straipsnio, iki 2003 m. gruodžio 31 d. Danijai ir Suomijai leidžiama taikyti antroje ir trečioje pastraipose nurodytas specialias priemones kai kuriems alkoholiniams gėrimams ir tabako gaminiams, kuriuos privatūs asmenys įveža į jų teritorijas ir kurie skirti asmeniniams tikslams.Nuo 1997 m. sausio 1 d. Danijai ir Suomijai leidžiama taikyti tuos pačius kiekybinius apribojimus, galiojusių 1996 m. gruodžio 31 d., prekėms, kurias galima įvežti į šių valstybių teritorijas nemokant papildomo akcizo. Šios valstybės narės turi laipsniškai panaikinti minėtus apribojimus.Jeigu šias prekes įveža asmenys, nuolat gyvenantys jų teritorijose, Danija ir Suomija gali apriboti jų neapmokestinamą įvežimą asmenims, kurie buvo išvykę iš savo valstybės teritorijos ilgesniam kaip 24 valandų laikotarpiui.2. Iki 2000 m. birželio 30 d. Komisija turi pranešti Europos Parlamentui ir Tarybai apie 1 dalies nuostatų vykdymą.3. Nepažeidžiant 8 straipsnio, nuo 1997 m. sausio 1 d. iki 2000 m. birželio 30 d. Švedijai leidžiama taikyti tuos pačius kiekybinius apribojimus, kurie galiojo 1996 m. gruodžio 31 d. ir kurie bus peržiūrėti pagal panašią į Direktyvos 77/388/EEB 281 straipsnio nustatytą tvarką alkoholiniams gėrimams ir tabako gaminiams, kuriuos privatūs asmenys gali įvežti į jos teritoriją asmeniniams tikslams, nemokėdami papildomo akcizo mokesčio.4. Danija, Suomija ir Švedija gali rinkti akcizo mokesčius ir atlikti būtinus produktų, kuriems taikomas šis straipsnis, patikrinimus."2 straipsnis1. Valstybės narės priima įstatymus ir kitus teisės aktus, kurie įsigalioję ne vėliau kaip 1997 m. sausio 1 d., įgyvendina šią direktyvą. Jos nedelsdamos apie tai praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva įsigalioja nuo 1997 m. sausio 1 d.4 straipsnisŠi direktyva skirta valstybėms narėms.Priimta Briuselyje, 1996 m. gruodžio 30 d.Tarybos varduPirmininkasS. Barrett[1] Nuomonė pareikšta 1996 m. gruodžio 13 d. (dar nepaskelbta Oficialiajame leidinyje).[2] OL L 76, 1992 3 23, p. 1. Direktyva su paskutiniais pakeitimais, padarytais Direktyva 94/74/EB (OL L 365, 1994 12 31, p. 46).[3] OL L 145, 1977 6 13, p. 1. Direktyva su paskutiniais pakeitimais, padarytais Direktyva 95/7/EB (OL L 102, 1995 5 9, p. 18).[4] OL L 374, 1991 12 31, p. 4.--------------------------------------------------